It dat de voirs wynne allen den leem hout
steene theene dack roeyen en desmen aende voirs
huysen behoeve sal nairde halen sulle op huen
last It sulle de voirs wynne der voers wed
jairlijcx doen vier carweyen met zijne wagen
ende peerde alsoe vre als van breyshem tot loven
en des sal hen de voirs weduwe jairlijcx
geve drie ellen wullens lakens It sal de
voirs weduwe jairlijcx hebben half doeft
en noten op de voirs goede wassende ende des
sal de voirs weduwe aldair seynde eene man
om dat den wynne
hulpen tseerden te leven
den welke de voirs wynne den montcost
geve sulle ende de weduwe de dachuen
betalen ende zulle de wynne der weduwe
hellicht sculdich sijn te leven te loven oft te
thiene dairt der selv weduwe gelieve sal
It alsme tvoirs coren dorssche sal soe sal de
voirs weduwe ald eene dorssche seeten den
welken de wynne den montcost geve sulle
en de weduwe de dachuen betalen ende
des zulle de wynne de crinsen hebben It
noch es vorweerde dat de voirs weduwe
inden oeghst alsmen tcoren inne doen sall
sculdich zulle sijn te stellen eene van huen
dienaen om de banden opt velt te slaene
oft andssins behulpich dair toe te zijne om
tcoren inne te doene den welken de wynne
oick sculdich sulle zijn den montcost te geve
It es vorweerde dat de voirs wynne thuen
afsceyden de voirs lande besaeyen sulle wel
en loffelijck den eene art met wyntcoren
gelijck dat behoirt op vier getideghe voren
It noch sulle de voirs wynne sculdich sijn
thuen afsceyden te laten de stortte eens omegedae
oft soe dat behoirt It dat de voirs wynne
alle de voirs lande bynne den tmijne tweewerff
ovmesten sulle alsoe wel de verste als de
naiste Item de verdroechde willegen ende